ai4bharat/Pralekha huggingface dataset:
પ્રધાનમંત્રીનું કાર્યાલય
‘ટીકા ઉત્સવ’ કોરોના સામેના બીજા મહાયુદ્ધનો પ્રારંભ છે: પ્રધાનમંત્રી
સમાજ અને પ્રજાએ માઇક્રો કન્ટેનમેન્ટ ઝોનની રચનામાં પહેલ કરવી જોઇએ: પ્રધાન મંત્રી
વેક્સિનનો જરાય બગાડ થાય નહીં તે તરફ આપણે આગળ ધપવું જોઇએ : પ્રધાનમંત્રી
‘ટીકા ઉત્સવ’ માટે વ્યક્તિગત, સામાજિક અને વહીવટીતંત્ર કક્ષાએ લક્ષ્યાંક નિશ્ચિત કરવા જોઇએ અને તેને હાંસલ કરવાના પ્રયાસો કરવા જોઇએ : પ્રધાનમંત્રી
પ્રધાનમંત્રી શ્રી નરેન્દ્ર મોદીએ ટીકા ઉત્સવ વેક્સિનેશનને એક તહેવાર તરીકે ગણાવ્યો હતો અને કોરોના સામેના બીજા મહાયુદ્ધનો પ્રારંભ ગણાવીને અંગત સ્વચ્છતાની સાથે સાથે સામાજિક સ્વચ્છતા પર વિશેષ ભાર મૂક્યો હતો. મહાત્મા જ્યોતિબા ફૂલેની જન્મજયંતીના અવસરે રવિવારથી ટીકા ઉત્સવનો પ્રારંભ થયો હતો અને આ ઉત્સવ 14મી એપ્રિલે બાબા સાહેબ આંબેડકરની જન્મજયંતી સુધી જારી રહેશે.
આ પ્રસંગે એક સંદેશમાં આ ઝુંબેશ અંગે પ્રધાનમંત્રીએ ચાર મુદ્દા પર ભાર મૂકયો હતો. પ્રથમ, દરેક વ્યક્તિ વેક્સિન લે, તેનો અર્થ એ થયો કે નિરક્ષર કે વૃદ્ધ લોકો જે વેક્સિન માટે જઈ શકતા ન હોય તેમને સહકાર આપવો.
બીજું દરેક- દરેકની સારવાર કરે. આ મુદ્દા હેઠળ કોરોનાની સારવાર માટે એવા લોકોને મદદ કરવી જેની પાસે સંસાધનો નથી અથવા તો કેવી રીતે વેક્સિન લેવી તેની માહિતી નથી.
ત્રીજું એ કે દરેક વ્યક્તિ -દરેકનું રક્ષણ કરે. તેનો અર્થ એ થયો કે મારે માસ્ક પહેરીને મારી જાતને બચાવવી જોઇએ અને અન્યનું રક્ષણ કરવું જોઇએ. આ બાબત પર ભાર મુકાવો જોઇએ.
છેલ્લે સમાજ અને લોકોએ માઇક્રો કન્ટેનમેન્ટ ઝોનની રચના કરવામાં પહેલ કરવી જોઇએ. એકાદ પોઝિટિવ કેસ પણ જણાય તો પરિવારના સદસ્યો અને સમાજના સદસ્યોએ માઇક્રો કન્ટેનમેન્ટ ઝોનની રચના કરવી જોઇએ. ભારત જેવા અતિ ગીચ વસ્તી ધરાવતા દેશમાં કોરોના સામેની લડતમાં માઇક્રો કન્ટેનમેન્ટ ઝોન અત્યંત મહત્વનું પરિબળ છે તેમ પ્રધાનમંત્રીએ ઉમેર્યું હતું.
પ્રધાનમંત્રીએ કોરોનાના ટેસ્ટ અને તે અંગેની જાગૃતિ પર પણ ભાર મૂક્યો હતો. તેમણે જણાવ્યું હતું કે લાયકાત ધરાવતી દરેક વ્યક્તિએ વેક્સિન લેવી જોઇએ. આ બાબતે સમાજ અને વહીવટીતંત્ર બંનેનો મહત્વનો પ્રયાસ હોવો જોઇએ તેમ તેમણે જણાવ્યું હતું.
પ્રધાનમંત્રીએ એ બાબત પર ભાર મૂક્યો હતો કે દેશમાં વેક્સિનનો જરાય બગાડ  થાય નહી તે તરફ આપણે આગળ ધપવું જોઇએ. વેક્સિનેશનની ક્ષમતાનો મહત્તમ ઉપયોગ જ આપણી ક્ષમતામાં વધારો કરવાનો એક માર્ગ છે.
પ્રધાનમંત્રીએ જણાવ્યું હતું કે આપણી સફળતા માઇક્રો કન્ટેનમેન્ટ ઝોન પ્રત્યેની આપણી જાગરૂકતા પર આધારિત છે. બિનજરૂરી આપણા ઘરની બહાર નહીં નીકળીને, લાયકાત ધરાવતા તમામ લોકો વેક્સિન લઈને અને માસ્ક તથા અન્ય નિયમોની પાલન કરીને કોરોનાના નિયમોને અનુસરીને આપણે માઇક્રો કન્ટેનમેન્ટ ઝોન અંગે જાગૃતિ લાવવા પ્રતિબદ્ધ બનીએ તેના પર સફળતાનો આધાર રહેલો છે.
પ્રધાનમંત્રીએ ‘ટીકા ઉત્સવ’ના આ ચાર દિવસ દરમિયાન વ્યક્તિગત, સામાજિક અને વહીવટીતંત્રના સ્તરે એક લક્ષ્યાંક બનાવવાની અને દૃઢપણે તેને હાંસલ કરવાના પ્રયાસ હાથ ધરવાની હાકલ કરી હતી. તેમણે એવી આશા વ્યક્ત કરી હતી કે દરેક નાગરિક તેમાં ભાગ લેશે. કોરોનાને ફરીથી અંકુશમાં લેવા માટે જાગૃતિ અને જવાબદારીપૂર્વકનું વર્તન સફળતા અપાવશે.
અંતે તેમણે ‘દવાઈ ભી, કડાઈ ભી’ નો મંત્ર યાદ અપાવ્યો હતો.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 59 કરોડને પાર
છેલ્લા 24 કલાકમાં 61 લાખથી વધુ ડોઝ આપવામાં આવ્યા
સાજા થવાનો દર હાલમાં 97.67%
છેલ્લા 24 કલાકમાં 37,593 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 0.99%
દૈનિક પોઝિટિવિટી દર  30 દિવસથી 3% કરતા ઓછો
ભારતનું કોવિડ -19 રસીકરણ કવરેજ ગઈકાલે 59 કરોડ સીમાચિહ્ન પાર કરી ગયું. આજે સવારે 7 વાગ્યા સુધીના કામચલાઉ અહેવાલ મુજબ, સંયુક્ત રીતે, 59.55  રસી ડોઝ 65,52,748 સત્રો દ્વારા સંચાલિત કરવામાં આવ્યા છે. છેલ્લા 24 કલાકમાં 61,90,930 રસી ડોઝ આપવામાં આવી હતી.
આજે સવારે 8 વાગ્યા સુધીના કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,54,325
|
|
બીજો ડોઝ
|
|
82,50,871
|
|
FLWs
|
|
પ્રથમ ડોઝ
|
|
1,83,09,553
|
|
બીજો ડોઝ
|
|
1,27,11,166
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
22,37,85,210
|
|
બીજો ડોઝ
|
|
2,11,94,373
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
12,43,11,158
|
|
બીજો ડોઝ
|
|
4,99,65,293
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,40,42,537
|
|
બીજો ડોઝ
|
|
4,25,80,107
|
|
કુલ
|
|
59,55,04,593
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,17,54,281 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 34,169 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.67% સુધી પહોંચી ગયો છે.
59 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 37,593 નવા કેસ નોંધાયા છે.
સક્રિય કેસનું ભારણ આજે 3,22,327 છે. સક્રિય કેસ કુલ કેસનાં 1% થી પણ ઓછા થયા, હાલમાં 0.99% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,92,755 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 51.11 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.92% છે જે છેલ્લા 61 દિવસથી 3% થી ઓછો છે, જ્યારે દૈનિક પોઝિટીવિટી દર આજે 2.10% નોંધાયો છે. દૈનિક પોઝિટીવિટી દર છેલ્લા 30 દિવસથી 3% થી ઓછો અને 79 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
યુવાનો માટે ફરજિયાત લશ્કરી સેવા
સશસ્ત્ર દળોમાં યુવાનોની ફરજિયાત સેવા માટે સરકારે કોઈ યોજના ઘડી નથી. અગ્નિપથ યોજનાના અમલીકરણમાં સૈનિક શાળાઓની કોઈ ભૂમિકા નથી. સરકારે NGO/ખાનગી શાળાઓ/રાજ્ય સરકારો સાથે ભાગીદારી મોડમાં 100 નવી સૈનિક શાળાઓની સ્થાપનાને મંજૂરી આપી છે. આ યોજના મધ્યપ્રદેશ અને ઉત્તર પ્રદેશ સહિત તમામ રાજ્યો/ કેન્દ્રશાસિત પ્રદેશોની શાળાઓ માટે ઉપલબ્ધ છે, જે અરજદાર શાળાઓ પાત્રતાના માપદંડોને સંતોષે છે અને સૈનિક સ્કૂલ સોસાયટી દ્વારા શાળાઓ અનુગામી NGO/ખાનગી/રાજ્ય સરકાર સાથેના કરાર  પર હસ્તાક્ષર કરાયા છે.
સશસ્ત્ર દળો દ્વારા ભરતી રેલીઓ દેશના આદિવાસી વિસ્તારો સહિત તમામ જિલ્લાઓને આવરી લેવાના ઉદ્દેશ્ય સાથે યોજવામાં આવે છે.
આ માહિતી રક્ષા રાજ્ય મંત્રી શ્રી અજય ભટ્ટે આજે લોકસભામાં શ્રી અરુણ કુમાર સાગર અને અન્યોને લેખિત જવાબમાં આપી હતી.
SD/GP/JD
(Visitor Counter : 125
વેપાર અને ઉદ્યોગ મંત્રાલય
વિશ્વ આગામી વર્ષોમાં PM ગતિ શક્તિના ઉદાહરણનું અનુકરણ કરશેઃ શ્રી પીયૂષ ગોયલ
શ્રી પિયૂષ ગોયલે, કેન્દ્રીય વાણિજ્ય અને ઉદ્યોગ, ગ્રાહક બાબતો, ખાદ્ય અને જાહેર વિતરણ અને કાપડ મંત્રીએ જણાવ્યું હતું કે વિશ્વ આગામી વર્ષોમાં પીએમ ગતિ શક્તિના ઉદાહરણનું અનુકરણ કરશે. પીએમ ગતિ શક્તિ ગેમ ચેન્જર બની રહેશે એમ ઉમેરતાં મંત્રીએ સૂચન કર્યું કે જે લોકો ઔદ્યોગિક એકમો સ્થાપવા માગે છે તેઓ પહેલનો ઉપયોગ કરે. તેઓ આજે કોચી ખાતે NICDC  દ્વારા આયોજિત રોકાણકારોની રાઉન્ડ ટેબલ કોન્ફરન્સને સંબોધિત કરી રહ્યા હતા.
કેન્દ્રીય મંત્રીએ રોકાણકારોને ઉદ્યોગોની સ્થાપના માટે કેરળ રાજ્યના કુદરતી ફાયદાઓનો ઉપયોગ કરવા વિનંતી કરી. તેમણે કહ્યું કે કેન્દ્ર સરકારનો ઉદ્દેશ્ય વ્યાપારને સીમલેસ અને લોકો માટે પરવડે તેવા બનાવવાનો છે. તેમણે કહ્યું કે વડાપ્રધાન આ વિઝન પર એકદમ સ્પષ્ટ છે. શ્રી પીયૂષ ગોયલે ઉમેર્યું હતું કે, મોદી સરકારના 8 વર્ષ પૂર્ણ થવાના અવસરે સરકાર સુશાસનનો સંદેશ ફેલાવી રહી છે.
કેરળ સરકારના ઉદ્યોગ મંત્રી શ્રી પી. રાજીવે તેમના સંબોધનમાં જણાવ્યું હતું કે વર્ષમાં એક લાખ સાહસો સ્થાપવાનું લક્ષ્ય હતું. તેમણે કેન્દ્રીય મંત્રીને બેંગલુરુ-કોચી ઈન્ડસ્ટ્રીયલ કોરિડોરને તિરુવનંતપુરમ સુધી લંબાવવાની પણ વિનંતી કરી. શ્રી રાજેન્દ્ર રત્નૂ, જોઈન્ટ સેક્રેટરી, DPIIT, સંતોષ કોષી થોમસ, MD, KINFRA, સુમન બિલ્લા, અગ્ર સચિવ, કેરળ સરકાર, અભિષેક ચૌધરી, વાઇસ પ્રેસિડેન્ટ, NICDCએ પણ આ પ્રસંગે વક્તવ્ય આપ્યું હતું.
SD/GP/JD
(Visitor Counter : 142
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી મહામહિમ શેખ હસીના વચ્ચે વર્ચ્યુઅલ સમિટ
પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી મહામહિમ શેખ હસીના વચ્ચે 17 ડિસેમ્બર, 2020ના રોજ વર્ચ્યુઅલ સમિટ યોજાશે.
સમિટ દરમિયાન બંને નેતાઓ દ્વિપક્ષીય સંબંધના સંપૂર્ણ વર્ણપટ પર વ્યાપક ચર્ચા કરશે, જેમાં કોવિડ પછીના યુગમાં સહયોગને વધુ મજબૂત બનાવશે.
ભારત અને બાંગ્લાદેશે ઉચ્ચ સ્તરે નિયમિત આદાન-પ્રદાન કરવાનું ચાલુ રાખ્યું છે. પ્રધાનમંત્રી શેખ હસીનાએ ઓક્ટોબર 2019માં ભારતની સત્તાવાર મુલાકાત લીધી હતી. પ્રધાનમંત્રી શ્રી નરેન્દ્ર મોદીએ માર્ચ 2020માં મુજીબ બોર્શોના ઐતિહાસિક પ્રસંગે એક વીડિયો સંદેશ પાઠવ્યો હતો. બંને નેતાઓ કોવિડ રોગચાળા દરમિયાન નિયમિત સંપર્કમાં રહ્યા હતા.
SD/GP/BT
(Visitor Counter : 100
પ્રધાનમંત્રીનું કાર્યાલય
મહારાષ્ટ્રના મુખ્યમંત્રી તેમના પરિવાર સાથે પ્રધાનમંત્રીને તેમના નિવાસસ્થાને મળ્યા
મહારાષ્ટ્રના મુખ્યમંત્રી, એકનાથ શિંદે તેમના પરિવાર સાથે નવી દિલ્હીમાં પ્રધાનમંત્રી શ્રી નરેન્દ્ર મોદીને તેમના નિવાસસ્થાને મળ્યા હતા.
ઉપરોક્ત મીટિંગ વિશે મહારાષ્ટ્રના સીએમના ટ્વીટને શેર કરતા, પ્રધાનમંત્રીએ કહ્યું;
“મહારાષ્ટ્રના ગતિશીલ અને મહેનતુ મુખ્યમંત્રી @mieknathshinde જી અને તેમના પરિવારને મળીને આનંદ થયો. મહારાષ્ટ્રની પ્રગતિને આગળ વધારવાનો તેમનો જુસ્સો અને તેમની નમ્રતા ખૂબ જ પ્રિય છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ભારતીય શૂટરોને ISSF જુનિયર વર્લ્ડ કપમાં તેમના પ્રદર્શન માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ISSF જુનિયર વર્લ્ડ કપ 2023માં ભારતીય શૂટરોના પ્રદર્શન બદલ અભિનંદન પાઠવ્યા છે. જ્યાં, 15 મેડલની સંખ્યા સાથે, ભારત મેડલ ટેબલમાં ટોચ પર ઉભરી આવ્યું છે.
પ્રધાનમંત્રીએ ટ્વીટ કર્યું:
"આપણા શૂટર્સ આપણને ગર્વ આપતા રહે છે! ISSF જુનિયર વર્લ્ડ કપ 2023માં ભારતનું અવિશ્વસનીય પ્રદર્શન 15 મેડલની સંખ્યા સાથે અને મેડલ ટેબલમાં ટોચ પર છે. દરેક જીત અમારા યુવા એથ્લેટ્સના જુસ્સા, સમર્પણ અને ભાવનાનો પુરાવો છે. તેમને શુભેચ્છાઓ.
YP/GP/JD
(
નાણા મંત્રાલય
યુનિયન બજેટમાં નમૂનારૂપ પરિવર્તન માટે શહેરી વિકાસને શુદ્ધ કરવા માટે ઉચ્ચ-સ્તરીય સમિતિની રચના કરવાની દરખાસ્ત કરવામાં આવી છે
આજે સંસદમાં કેન્દ્રીય બજેટ 2022-23 રજૂ કરતી વખતે, કેન્દ્રીય નાણા મંત્રી શ્રીમતી. નિર્મલા સીતારમણે પ્રતિષ્ઠિત શહેરી આયોજકો, શહેરી અર્થશાસ્ત્રીઓ અને સંસ્થાઓની ઉચ્ચ-સ્તરીય સમિતિની રચના કરવાનો પ્રસ્તાવ મૂક્યો હતો જેથી શહેરી ક્ષેત્રની નીતિઓ, ક્ષમતા નિર્માણ, આયોજન, અમલીકરણ અને શાસન પર ભલામણો કરવામાં આવે.
શ્રીમતી સીતારમણે જણાવ્યું હતું કે શહેરી આયોજન વ્યાપાર-સામાન્ય અભિગમ સાથે ચાલુ રાખી શકતું નથી કારણ કે ભારતમાં @100 છે ત્યાં સુધીમાં આપણી લગભગ અડધી વસ્તી શહેરી વિસ્તારોમાં રહેતી હશે. આની તૈયારી કરવા માટે, સુવ્યવસ્થિત શહેરી વિકાસ નિર્ણાયક મહત્વ ધરાવે છે કારણ કે આ દેશની આર્થિક ક્ષમતાને સમજવામાં મદદ કરશે, જેમાં વસ્તી વિષયક ડિવિડન્ડ માટે આજીવિકાની તકોનો સમાવેશ થાય છે. આ માટે, એક તરફ આપણે આર્થિક વિકાસના વર્તમાન કેન્દ્રો બનવા માટે મેગાસિટીઝ અને તેમના અંતરિયાળ વિસ્તારોને પોષવાની જરૂર છે. આપણે ભવિષ્યમાં ટાયર 2 અને 3 શહેરોને સુવિધા આપવાની જરૂર છે.
નાણામંત્રીએ જણાવ્યું હતું કે આપણે ભારતના શહેરોને મહિલાઓ અને યુવાનો સહિત તમામ માટે તકો સાથે ટકાઉ જીવનના કેન્દ્રોમાં ફેરવવાની જરૂર છે.
(
વિજ્ઞાન અને ટેકનોલોજી મંત્રાલય
શ્રી ચિત્રા તિરૂનલ ઈન્સ્ટિટ્યુટ ફોર મેડિકલ સાયન્સ એન્ડ ટેકનોલોજી  ખાતે કામ કરતા વૈજ્ઞાનિકોએ કોરોનાવાયરસ સામેની લડત માટે ડિસઈન્ફેકશન ગેટ વે અને ફેસ માસ્કસના નિકાલ માટે ડિસ્પોઝીબલ બિન વિકસાવ્યું
વિજ્ઞાન અને ટેકનોલોજી વિભાગના સચિવ પ્રૉ. આશુતોષ શર્મા ભારપૂર્વક જણાવે છે કે “સંક્રમણની ચેઈન તોડવા લોકો, વસ્ત્રો, સપાટીઓ અને ઉપયોગમાં લેવાયેલી અને નિકાલ કરી શકાય તેવા સુરક્ષાત્મક વસ્ત્રોનો નિકાલ ખૂબ મહત્વનો છે.”
ભારત સરકારના વિજ્ઞાન અને ટેકનોલોજી વિભાગના નેજા હેઠળના કાર્યરત સ્વાયત્ત સંસ્થા શ્રી ચિત્રા તિરૂનલ ઈન્સ્ટિટ્યુટ ફોર મેડિકલ સાયન્સ એન્ડ ટેકનોલોજી  ત્રિવેન્દ્રમ, કેરળ ખાતે કામ કરતા વૈજ્ઞાનિકોએ કોરોનાવાયરસ મહામારીને લડત આપવા બે ટેકનોલોજી વિકસાવી છે.
આ બે ટેકનોલોજીમાંની એક ચિત્રા ગેટ વેનુ ડિઝાઈનીંગ લોકોને એક પછી એક વ્યક્તિને ચેપ મુકત કરવાના હેતુથી મેડિકલ ઈન્સ્ટુમેન્ટેશન ડિવિઝનના બે વૈજ્ઞાનિક જુથીન કૃષ્ણ અને સુભાષ વીવીએ નામના બે વૈજ્ઞાનિકોએ કર્યું છે. આ એકથી બીજા સ્થળે લઈ જવાય તેવી એક પદ્ધતિ છે, જે હાઈડ્રોજન પેરોક્સાઈડનો નો ધુમાડો અને અલ્ટ્રાવાયોલેટ કીરણો આધારિત ચેપ મુક્ત કરવવાની સગવડ ધરાવતી પધ્ધતિ છે. હાઈડ્રોજન પેરોકસાઈડનો ધુમાડો વ્યક્તિના હાથ, શરીર અને કપડાંને ચેપ મુક્ત કરે છે. આ સમગ્ર પધ્ધતિને ઈલેક્ટ્રોનિક વ્યવસ્થા મારફતે નિયંત્રિત કરી શકાય છે. ચેમ્બરમાં બેસાડેલાં સેન્સર વ્યક્તિના પ્રવેશને ડીટેક્ટ કરે છે અને હાઈડ્રોજન પેરોક્સાઈડનો ધુમાડો નીકળવાની શરૂઆત થાય છે. વ્યક્તિએ ,મ્બરમાં એકથી બીજા છેડા સુધી ચાલવાનુ રહે છે. જ્યારે વ્યક્તિ બહાર નીકળી જાય છે, ત્યારે સિસ્ટમમાં હાઈડ્રોજન પેરોક્સાઈડનો ધુમાડો નીકળવાનુ બંધ થઈ જાય છે અને ચેમ્બરની અંદર અલ્ટ્રા વાયોલેટ લેમ્પ ચાલુ થાય છે અને તે ચેમ્બરને ચેપ મુક્ત કરે છે.નિર્ધારિત સમય પછી અલ્ટ્રા વાયોલેટ લાઈટ આપમેળે બંધ થઈ જાય છે અને તે પછી ચેમ્બર બીજી વ્યક્તિ માટે તૈયાર થઈ જાય છે.
આ સમગ્ર પ્રક્રિયામાં માત્ર 40 સેકન્ડ લાગે છે. આ સિસ્ટમની દિવાલો પર મોનિટરીંગ માટે પારદર્શક ગ્લાસ પેનલ હોય છે અને એમાં ઉપયોગ વખતે લાઈટ ઝબકતી રહે તેવી વ્યવસ્થા હોય છે. આ સાધનની ડિઝાઈન અને જાણકારી એચએમટી મશીનયુલ્સ, એરનાકુલમ, કેરાલાને તબદીલ કરવામાં આવી છે.
બીજી ટેકનોલોજી ચિત્રા ‘યુવી આધારિત ફેસમાસ્ક ડીસપોઝિબલ બીન’ છે, જેની ડિઝાઈન શ્રી ચિત્રા તિરૂનલ ઈન્સ્ટિટ્યુટ ફોર મેડિકલ સાયન્સ એન્ડ ટેકનોલોજી ના સુભાષ વીવીએ કરી છે. ‘યુવી આધારિત ફેસમાસ્ક ડિસપોઝેબલ બિન’નો ઉપયોગ હૉસ્પિટલના હેલ્થ વર્કર્સ કરી શકે છે અને જ્યાં વપરાયેલા ફેસ માસ્ક, માથા ઉપર પહેરવાનાં આવરણો, ફેસશીલ્ડને કારણે ચેપ થવાની સંભાવના રહેતી હોય તેવા જાહેર સ્થળોએ ચેપની ચેઈનને તેડવા માટે થઈ શકે છે.
હાલમાં કોરોનાવાયરસ ફેલાયો હોવાને કારણે ફેસમાસ્ક્સ પોતાની સાથે રાખવી પડે તેવી વસ્તુ બની ગઈ છે, પરંતુ વપરાયેલાં માસ્કસ જોખમી બની જતાં હોય છે. આથી તેનો યોગ્ય રીતે નિકાલ કરવામાં આવે તે જરૂરી બની જાય છે. આ વેસ્ટ ને એકત્ર કરનારા લોકોને કોરોનાવાયરસનો ચેપ લાગવાનુ જોખમ રહે છે. વપરાયેલાં માસ્કસને કચરા પેટીમાં ફેંકી દેવાના બદલે વપરાયેલા માસ્કને ચેપ મુક્ત કરવામાં આવે તે જરૂરી છે. આ સાધનની ડિઝાઈન અને જાણકારી એચએમટી મશીનયુલ્સ, એરનાકુલમ, કેરાલાને તબદીલ કરવામાં આવી છે.
વિજ્ઞાન અને ટેકનોલોજી વિભાગના સચિવ પ્રૉ. આશુતોષ શર્મા ભારપૂર્વક જણાવે છે કે “લોકો, વસ્ત્રો, સપાટીઓ અને ઉપયોગમાં લેવાયેલા અને નિકાલ કરી શકાય તેવા સુરક્ષાત્મક વસ્ત્રોનો નિકાલ સંક્રમણની ચેઈન તોડવા માટે નિકાલ કરવાની બાબત ખૂબ જ મહત્વ ધરાવે છે.”
(વધુ માહિતી માટે કુ. સ્વપ્ના વામદેવમ, જનસંપર્ક અધિકારી એસસીટીઆઈએમએસટીનો
Mob: 9656815943, Email: pro@sctimst.ac.in સંપર્ક કરો)
GP/RP
(
પ્રધાનમંત્રીનું કાર્યાલય
પ્રધાનમંત્રી અને સ્પેનનાં પ્રધાનમંત્રી વચ્ચે ટેલીફોન પર વાત થઈ
પ્રધાનમંત્રી શ્રી નરેન્દ્ર મોદીએ સ્પેનની સરકારના પ્રેસિડન્ટ  મહામહિમ પેડ્રો સાન્ચેઝ પરેઝ-કાસ્તેજોન સાથે આજે ટેલીફોન પર વાત કરી હતી. બંને નેતાઓએ કોવિડ-19 મહામારી દ્વારા ઊભા થયેલા વૈશ્વિક પડકાર પર ચર્ચા કરી હતી.
પ્રધાનમંત્રીએ સ્પેનમાં મોટી સંખ્યામાં જાનહાનિ બદલ ઊંડા શોકની લાગણી વ્યક્ત કરી હતી અને હજુ આ રોગથી પીડિત લોકો ઝડપથી સાજાં થાય એવી પ્રાર્થના કરી હતી. પ્રધાનમંત્રીએ તેમને ખાતરી આપી હતી કે, સ્પેનના પ્રશંસનીય પ્રયાસો સાથે ભારત સંપૂર્ણ સાથસહકાર આપવા તૈયાર છે. તેમણે સ્પેનનાં પ્રેસિડન્ટ સમક્ષ શક્ય એટલી મદદ કરવાની તૈયારી દર્શાવી હતી.
બંને નેતાઓ આંતરરાષ્ટ્રીય સ્તરની કટોકટી સામે લડવા માટે આંતરરાષ્ટ્રીય સાથસહકારના મહત્ત્વ પર સંમત થયા હતા. પ્રધાનમંત્રીએ જણાવ્યું હતું કે, કોવિડ પછીના યુગ માટે દુનિયાએ વૈશ્વિકરણની નવી, માનવકેન્દ્રિત વિભાવનાને પરિભાષિત કરવાની જરૂર છે. આ વાત સાથે સ્પેનનાં પ્રધાનમંત્રી સંમત થયા હતા.
બંને નેતાઓ રોગચાળાને કારણે પોતાના ઘરોમાં બંધ લોકોનાં શારીરિક અને માનસિક સ્વાસ્થ્યને સુનિશ્ચિત કરવાના સરળ સુલભ માધ્યમ માટે યોગ અને પરંપરાગત ઔષધિઓની ઉપયોગિતા પર પણ સંમત થયા હતા.
તેઓ સંમત થયા હતા કે, તેમની ટીમો કોવિડ-19ની બદલાતી સ્થિતિ અને એમાંથી ઊભી થતી જરૂરિયાતોના સંબંધમાં એકબીજાનાં સતત સંપર્કમાં રહેશે.
RP
(
પ્રધાનમંત્રીનું કાર્યાલય
પીએમ 14મી નવેમ્બરે ત્રિપુરાના 1.47 લાખથી વધુ લાભાર્થીઓને PMAY-Gનો પ્રથમ હપ્તો ટ્રાન્સફર કરશે
પ્રધાનમંત્રી શ્રી નરેન્દ્ર મોદી 14મી નવેમ્બર, 2021ના રોજ બપોરે 1 વાગ્યે વિડિયો કોન્ફરન્સિંગ દ્વારા ત્રિપુરાના 1.47 લાખથી વધુ લાભાર્થીઓને પ્રધાનમંત્રી આવાસ યોજના - ગ્રામીણ નો પ્રથમ હપ્તો ટ્રાન્સફર કરશે. આ પ્રસંગે લાભાર્થીઓના બેંક ખાતામાં રૂ. 700 કરોડથી વધુ રકમ સીધી જમા કરવામાં આવશે.
પ્રધાનમંત્રીના હસ્તક્ષેપ બાદ, ત્રિપુરાની અનોખી ભૌગોલિક-આબોહવાની સ્થિતિને ધ્યાનમાં રાખીને, રાજ્ય માટે 'કચ્ચા' ઘરની વ્યાખ્યા ખાસ કરીને બદલવામાં આવી છે, જેના કારણે 'કુચ્ચા' મકાનોમાં રહેતા લાભાર્થીઓને આટલી મોટી સંખ્યામાં ‘પક્કા’ ઘર બાંધવામાં સહાયતા મળી શકે છે.
આ કાર્યક્રમ દરમિયાન કેન્દ્રીય ગ્રામીણ વિકાસ મંત્રી અને ત્રિપુરાના મુખ્યમંત્રી પણ હાજર રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
સ્વાસ્થ્ય અને પરિવાર કલ્યાણ મંત્રાલય
ભારતે સક્રિય કેસમાં સતત ઘટાડાનું વલણ જાળવી રાખ્યું
સક્રિય કેસ ફક્ત પોઝિટીવ કેસના માત્ર 12.10% છે
સતત ચોથા દિવસે 9 લાખથી ઓછા સક્રિય કેસ
ભારતે સક્રિય કેસના સતત ઘટાડાના વલણને જાળવી રાખ્યું છે. એક મહિના પછી 9 લાખના ચિહ્નની નીચે સક્રિય કેસ જવા પામ્યા પછી સતત ચોથા દિવસે પણ ઘટાડો ચાલુ રહ્યો.
હાલમાં સક્રિય કેસ દેશના કુલ પોઝિટીવ કેસ 8,61,853ના માત્ર 12.10 % છે.
ભારત પણ મોટા પ્રમાણમાં સાજા થયેલા દર્દીઓની સંખ્યા નોંધાવી રહ્યું છે. કુલ સાજા થયેલા કેસ 61.5 લાખ  ની નજીક પહોંચ્યા છે. સક્રિય કેસ અને સાજા થયેલા કેસ વચ્ચેનો તફાવત સતત વધી રહ્યો છે અને આજે 52,87,682 છે.
છેલ્લા 24 કલાકમાં 71,559 દર્દીઓ સ્વસ્થ થઈ ગયા છે અને તેમને રજા આપવામાં આવી છે જ્યારે નવા પુષ્ટિ થયેલા કેસો 66,732 છે. રાષ્ટ્રીય સાજા થવાનો દર 86.36 % રહ્યો છે.
નવા સાજા થયેલા કેસમાંથી 77% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત છે.
એક જ દિવસમાં સાજા થયેલા કેસની સંખ્યામાં મહારાષ્ટ્ર અને કર્ણાટક 10,000 થી વધુનો ફાળો આપે છે.
છેલ્લા 24 કલાકમાં 66,732 નવા પુષ્ટિ થયેલ કેસ નોંધાયા છે.
આમાંથી 81% કેસ 10 રાજ્યો અને કેન્દ્રશાસિત પ્રદેશોના છે. મહારાષ્ટ્ર હજુ પણ 10,000થી વધુ કેસ સાથે મોખરે છે, કર્ણાટક અને કેરળે 9,000થી વધુ નવા કેસોની નોંધણી કરી છે.
છેલ્લા 24 કલાકમાં 816 લોકોના મૃત્યુ નોંધાયા છે. તેમાંથી, લગભગ 85% દસ રાજ્યો / કેન્દ્રશાસિત પ્રદેશમાં કેન્દ્રિત છે.
ગઇકાલે નોંધાયેલ મૃત્યુઆંકના 37% થી વધુ મહારાષ્ટ્રના છે .
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ વ્યક્ત કર્યું
પ્રધાનમંત્રી શ્રી નરેન્દ્ર મોદીએ મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ વ્યક્ત કર્યું હતું.
પ્રધાનમંત્રીએ કહ્યું કે, “મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ થયું. એમણે એક સાંસદ, મંત્રી અને રાજ્યપાલ તરીકે રાષ્ટ્રને ઉલ્લેખનીય યોગદાન આપ્યું છે. એમણે કેરળના વિકાસ માટે વ્યાપક કાર્યો કર્યા છે. દુઃખની આ ઘડીઓમાં મારી સંવેદનાઓ એમના પરિવારજનો અને શુભેચ્છકો સાથે છે.”
RP
(Visitor Counter : 62
પ્રધાનમંત્રીનું કાર્યાલય
પ્રધાનમંત્રીએ જેશોરેશ્વરી કાલી શક્તિપીઠ ખાતે પૂજન-અર્ચન કર્યા
પ્રધાનમંત્રી શ્રી નરેન્દ્ર મોદીએ દેવી કાલીના આશીર્વાદ લઈને પોતાની બે દિવસીય બાંગ્લાદેશની મુલાકાતના બીજા દિવસની શરૂઆત કરી. પ્રધાનમંત્રીએ સતખિરામાં જેશોરેશ્વરી કાલી શક્તિપીઠમાં પૂજા કરી, જે એક પૌરાણિક પરંપરા અનુસાર 51 શક્તિપીઠોમાંની એક છે. પ્રધાનમંત્રીએ દેવી કાલીને સોનાના ઢોળ સાથેના ચાંદીનો હસ્તનિર્મિત મુકુટ પણ અર્પણ કર્યો. આ મુકુટ સ્થાનિક કારીગરો દ્વારા ત્રણ દિવસમાં તૈયાર કરવામાં આવ્યો છે.
મિત્રતાનો હાથ લંબાવતા, પ્રધાનમંત્રીએ મંદિર સાથે સંકળાયેલા એક સામુદાયિક હોલ-ચક્રવાત સમયના આશ્રયસ્થાનના નિર્માણ માટે અનુદાનની ઘોષણા કરી. આ ઈમારતનો ઉપયોગ મંદિરની વાર્ષિક કાલી પૂજા અને મેળા દરમિયાન શ્રદ્ધાળુઓ દ્વારા કરવામાં આવશે અને તમામ ધર્મોના વ્યાપક સમુદાય દ્વારા તેનો ઉપયોગ ચક્રવાતના સમયે આશ્રયસ્થાન તરીકે પણ કરવામાં આવશે.
SD/GP/JD
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
આધારને ઓળખના પુરાવા તરીકે સ્વીકારતા પહેલા તેની ચકાસણી કરો: UIDAI
સાચી ઓળખ માટે અને કોઈપણ સંભવિત દુરુપયોગને રોકવા માટે આધારની ચકાસણી કરો
કોઈ વ્યક્તિની ઓળખ સ્થાપિત કરવા માટે ભૌતિક અથવા ઈલેક્ટ્રોનિક સ્વરૂપમાં આધાર સ્વીકારતા પહેલા, સંસ્થાઓએ આધારની ચકાસણી કરવી જોઈએ.
યુનિક આઈડેન્ટિફિકેશન ઓથોરિટી ઓફ ઈન્ડિયા  એ જણાવ્યું છે કે આધાર ધારકની સંમતિ પછી આધાર નંબરની ચકાસણી એ વ્યક્તિ દ્વારા પ્રસ્તુત આધારના કોઈપણ સ્વરૂપ ની વાસ્તવિકતા સ્થાપિત કરવા માટે યોગ્ય પગલું છે.
તે અનૈતિક તત્વો અને અસામાજિક તત્વોને કોઈપણ સંભવિત દુરુપયોગમાં સામેલ થવાથી પ્રતિબંધિત કરે છે. તે ઉપયોગની સ્વચ્છતાને પણ પ્રોત્સાહન આપે છે, અને UIDAIના સ્ટેન્ડને પુનઃ સમર્થન આપે છે કે કોઈપણ 12-અંકનો નંબર આધાર નથી. આધાર દસ્તાવેજોની છેડછાડ ઓફલાઈન વેરિફિકેશન દ્વારા શોધી શકાય છે, અને ચેડાં એ શિક્ષાપાત્ર ગુનો છે અને આધાર એક્ટની કલમ 35 હેઠળ દંડ માટે જવાબદાર છે.
યુઆઈડીએઆઈએ ઉપયોગ કરતા પહેલા ચકાસણીની જરૂરિયાત પર ભાર મૂકીને રાજ્ય સરકારોને વિનંતી કરી છે, અને રાજ્યોને જરૂરી નિર્દેશ આપવા વિનંતી કરી છે જેથી જ્યારે પણ ઓળખના પુરાવા તરીકે આધાર સબમિટ કરવામાં આવે ત્યારે - આધારનો ઉપયોગ કરીને ઓળખ દસ્તાવેજ તરીકે સંબંધિત એન્ટિટી દ્વારા નિવાસીનું પ્રમાણીકરણ/વેરિફિકેશન કરવામાં આવે.
UIDAIએ વિનંતી કરતી સંસ્થાઓને સંબોધતા પરિપત્રો પણ જારી કર્યા છે, જે પ્રમાણીકરણ/વેરિફિકેશન કરવા માટે અધિકૃત છે, અને અન્ય એકમોને વેરિફિકેશનની આવશ્યકતા પર ભાર મૂકે છે, અને અનુસરવાના પ્રોટોકોલનો ઉલ્લેખ કરે છે.
mAadhaar App, અથવા Aadhaar QR કોડ સ્કેનરનો ઉપયોગ કરીને આધારના તમામ સ્વરૂપો  પર ઉપલબ્ધ QR કોડનો ઉપયોગ કરીને કોઈપણ આધારને ચકાસી શકાય છે. QR કોડ સ્કેનર એન્ડ્રોઇડ અને iOS આધારિત મોબાઇલ ફોન તેમજ વિન્ડો-આધારિત એપ્લિકેશન બંને માટે મુક્તપણે ઉપલબ્ધ છે.
રહેવાસીઓ સ્વેચ્છાએ આધાર નંબરનો ઉપયોગ કાગળ અથવા ઈલેક્ટ્રોનિક સ્વરૂપે તેમનો આધાર રજૂ કરીને તેમની ઓળખ સ્થાપિત કરવા માટે કરી શકે છે. UIDAIએ પહેલાથી જ રહેવાસીઓ માટે શું કરવું અને શું ન કરવું તે જારી કરી દીધું છે અને રહેવાસીઓ તેમના આધારનો વિશ્વાસપૂર્વક ઉપયોગ કરી શકે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 262
વહાણવટા મંત્રાલય
બંદર અને ગોદામ કામદારો માટે નવી વેતન સમજૂતી પર હસ્તાક્ષર
135,000થી વધારે કામદારોને લાભ થશે
મુખ્ય બંદરો બંદર પરનાં કામદારોનાં લાભ માટે રૂ. 560 કરોડનો ખર્ચ કરાશે
નવી દિલ્હી, 30-08-2018
કેન્દ્રીય જહાજ, માર્ગ પરિવહન અને રાજમાર્ગ તથા જળ સંસાધન, નદી વિકાસ અને ગંગા પુનરોદ્ધાર મંત્રી શ્રી નીતિન ગડકરીની ઉપસ્થિતિમાં મુંબઈમાં બંદર અને ગોદીનાં કામદારોની ગ્રુપ સી અને ડી કેટેગરી માટે નવી વેતન સમાધાન સમજૂતી પર હસ્તાક્ષર થયાં હતાં.
આ સમજૂતી બેઝિક પગાર પર 10.6 ટકા ફિટમેન્ટ  ઉપરાંત મોંઘવારી ભથ્થું  પ્રદાન કરે છે. હવે સૌથી નીચા ગ્રેડનાં કામદારોને રૂ. 20,900-43,600નો પે-સ્કેલ તથા સૌથી ઊંચા ગ્રેડનાં કામદારોને રૂ. 36,500-88,700નો પે-સ્કેલ મળશે.
તમામ બંદરોનાં બંદર અને ગોદીનાં 32,000થી વધારે કામદારો તથા ગ્રુપ સી અને ડીનાં 1,05,000 પેન્શનરોને આ સમજૂતીનો લાભ મળશે. તમામ બંદરો પર કામ કરતાં કામદારો અને પેન્શનરો માટે આ સમજૂતીની સંપૂર્ણ નાણાકીય અસર વર્ષે રૂ. 560 કરોડ થવાની સંભાવના છે.
આ પ્રસંગે શ્રી ગડકરીએ કહ્યું હતું કે, “પ્રધાનમંત્રી શ્રી નરેન્દ્ર મોદીનાં વિઝન મુજબ, લોકોનું કલ્યાણ સરકારની મુખ્ય પ્રાથમિકતા છે, અને મને ખુશી છે કે મુખ્ય બંદરો સામાજિક-આર્થિક પરિવર્તનનાં માધ્યમો બની રહ્યાં છે. મુખ્ય બંદરો આ પહેલ લેવામાં પથપ્રદર્શક બન્યાં છે, જેમણે સૌપ્રથમ ગ્રુપ સી અને ડી કર્મચારીઓ માટે વેતન સમાધાનની સમજૂતી પર હસ્તાક્ષર કર્યા છે.”
આ સમજૂતી પર છ બંદર અને ગોદીઓનાં કામદારોનાં સંઘ તથા બંદર વ્યવસ્થાપન વચ્ચે ઔદ્યોગિક વિવાદ ધારા, 1947ની કલમ 12 હેઠળ મુખ્ય શ્રમ આયુક્તનું પ્રતિનિધિત્વ કરતાં પ્રાદેશિક શ્રમ આયુક્ત સમક્ષ હસ્તાક્ષર થયાં હતાં. આ સમજૂતી પૂર્વવર્તી અસર સાથે 1 જાન્યુઆરી, 2017થી લાગુ થશે. આ બંદર ક્ષેત્રમાં પાંચ વર્ષ માટે થયેલી સમજૂતી છે, જ્યારે ઘણાં મુખ્ય સરકારી ક્ષેત્રનાં સાહસો માટે આ પ્રકારની સમજૂતીનો ગાળો 10 વર્ષ છે.
NP/J.Khunt/GP
(Visitor Counter : 199
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય મતદાર દિવસ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાષ્ટ્રીય મતદાર દિવસ નિમિત્તે લોકોને શુભેચ્છા પાઠવી છે.
પ્રધાનમંત્રીએ કહ્યું કે, “રાષ્ટ્રીય મતદાર દિવસ નિમિત્તે શુભેચ્છા. આ દિવસ સ્થાનિક, રાજ્ય અને રાષ્ટ્રીય સ્તરે લોકતાંત્રિક પ્રક્રિયામાં સફળતાપૂર્વક ભાગ લઇ આપણી લોકશાહીને વધુ મજબૂત કરવાની આપણી પ્રતિબદ્ધતાને દૃઢ કરવાનો છે. આપનું આ કર્મ નવા ભારતના નિર્માણ માટેનો લાંબો રસ્તો નક્કી કરશે.
હું દરેક લોકોને વિનંતી કરું છે કે તેઓ મતદાન નોંધણી કરવાની બાબતે જાગૃતિ ફેલાવવા માટે આગળ આવે અને ખાસ કરીને મારા યુવા મિત્રોને આગ્રહ કરું છું કે, જેમણે પહેલાથી પોતાની મતદાતા તરીકે નોંધણી નથી કરાવી તેઓ પોતાની નોંધણી કરાવી લે. દરેક મત આપણી લોકશાહીને મજબૂત કરે છે.”
NP/GP/RP
(Visitor Counter : 189